दूसरे सेमीफाइनल में गुरुवार को कार्डिफ में भारत का सामना श्रीलंका से होना है.इंग्लैंड के खिलाड़ियों ने प्रभावशाली गेंदबाजी और उम्दा क्षेत्ररक्षण के दम पर दक्षिण अफ्रीका को खेल के हर क्षेत्र में पीछे छोड़ दिया.टॉस जीतने के बादइंग्लैंड ने मेहमान टीम को पहले 39 ओवरों में महज़ 175 रनों पर ढेर किया और फिर जोनाथन ट्रॉट और जोए रूट की उम्दा बल्लेबाजी की बदौलत ये लक्ष्य सिर्फ तीन विकेट के नुकसान पर 38वें ओवर में ही हासिल कर लिया.जोनाथन ट्रॉट ने नाबाद 82 और जोए रूट ने 48 रन बनाए.ट्रॉट ने अपनी पारी के दौरान 84 गेंदों पर 11 चौके लगाए जबकि रूट ने 71 गेंदों का सामना करते हुए सात चौके लगाए.इससे पहले, जेम्स ट्रेडवेल, स्टुअर्ट ब्रॉड और जेम्स एंडरसन की धारदार गेंदबाजी के दम पर इंग्लैंड ने एक समय 80 रन के कुल योग पर ही दक्षिण अफ्रीका के आठ विकेट झटक लिए थे.लेकिन इसके बाद डेविड मिलर के नाबाद 56 और क्लीनवेल्ट की 43 रनों की पारी ने नौवें विकेट के लिए 95 रन जोड़कर टीम को मुश्किल से निकाल लिया और इस तरह मेहमान टीम 175 रन बनाने में सफल रही.दक्षिण अफ्रीका के चार प्रमुख बल्लेबाजों सहित कुल सात बल्लेबाज दहाई का आंकड़ा भी नहीं छू सके और सम्मिलित रूप से मात्र आठ रनों का योगदान दे सके.इंग्लैंड की ओर से ब्रॉड और ट्रेडवेल ने तीन-तीन विकेट चटकाए जबकि एंडरसन को दो विकेट और फिन एक विकेट मिला.(बीबीसी हिन्दी के 



एंड्रॉएड ऐप के लिए आप यहाँ क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)